آزتک ایل‌سایار داشی، گونَش داشی، یا بئش دؤنَم داشی مکزیکو سیتی نین میلّی آنتروپولوژی موزه‌سی نده ساخلانیلان بیر اسکی پوست-کلاسیک مکزیک موجسسَمه‌سی‌دیر. بو داش ۳۵۸ سانتی متر قوطر (ائن) و ۹۸ سانتی متر قالینلیغی، و ۲۴ تون آغیرلیغی واریدیر. بیر آز ایسپانیالیلارین فتحی ندن سونرا، موجسسمه بوتونلوکله زاکالو، مکزیکو سیتی‌نین ان اهمیتلی مئیدانیندا قویلاندی. او ۱۷۹۰ دسامبری‌نین ۱۷-جی گونونده ، مکزیکوسیتی بؤیوک کلیساسی‌نین تعمیرینده تاپیلدی. تاپیلاندان سونرا، کلیسانین ائشیک دوواری‌نین باشینا میندیریلیب، ۱۸۸۵-جی ایله قدر اورادا قالدی. چوخلو بیلیم یورد آراشدیریجیلاری ائله دوشونوردولر کی داش ۱۵۰۲ و ۱۵۲۱-جی ایللری آراسیندا یونولموشدور، حالبوکی بیر نئچه‌سی‌ ده اونو نئچه اون ایل داها یاشلی بیلیردیلر.